Diari Oficial de la Generalitat Valenciana


Sumari del DOGV 3216, del 02-04-1998 (1998/2493)

ORDRE de 26 de març de 1998, de la Conselleria de Benestar Social, per la qual s'estableixen les bases que regulen la concessió de subvencions en matèria d'atenció i de prevenció de les drogodependències i d'altres trastorns addictius, durant l'exercici 1998.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2493


Data del document
:   26-03-1998

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 26 de març de 1998, de la Conselleria de Benestar Social, per la qual s'estableixen les bases que regulen la concessió de subvencions en matèria d'atenció i de prevenció de les drogodependències i d'altres trastorns addictius, durant l'exercici 1998. [1998/X2493]
  
L'any 1997, les Corts Valencianes van aprovar la Llei 3/1997, de 16 de juny, de la Generalitat Valenciana, de Drogodependències i altres Trastorns Addictius, on s'estableixen i regulen un conjunt de mesures i d'accions encaminades a la prevenció, l'assistència, la incorporació i la protecció social de les persones afectades tant per l'ús i/o l'abús de substàncies que poden generar dependència, com per altres motius addictius.
  
La Conselleria de Benestar Social, amb aquesta ordre, té com a objectiu bàsic, en el marc legislatiu exposat, el manteniment dels recursos que hi ha i que presten atenció en drogodependències, i el foment dels recursos i dels programes de prevenció i d'incorporació social, en el procés de normalització de l'atenció a les drogodependències i d'altres trastorns addicitius, de la prevenció d'aquests i de la progressiva consolidació d'un model homogeni i integrat en les xarxes públiques d'assistència sanitària, de serveis socials i educatius, de manera que s'afavorisca una resposta integral i coordinada al fenomen.
  
En virtut de tot això, i en ús de les facultats que em confereixen l'article 35.ll) de la Llei 5/1983, de 30 de desembre, de Govern Valencià, l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana i el Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social
  
ORDENE
  
Títol I
  
Subvencions
  
Article 1. Àmbit
  
L'objecte d'aquesta ordre és regular i convocar subvencions en matèria de drogodependències i d'altres trastorns addictius per a l'exercici 1998, adreçades a finançar els següents recursos i programes:
  
Les unitat de Conductes Addictives i altres recursos d'atenció a les addiccions.
  
Els centres i els programes específics de reinserció social de drogodependents.
  
Els programes de Prevenció de les Drogodependències i les unitats de Prevenció Comunitària, inclosos els programes de formació i d'informació sobre drogodependències i altres trastorns addictius.
  
Els programes d'atenció a famílies de drogodependents i les associacions d'autoajuda.
  
Els programes específics d'atenció a drogodependents amb problemes jurídics i/o penals.
  
Capítol I
  
Despeses corrents de recursos d'atenció i de prevenció
  
 de les drogodependències i d'altres trastorns addictius
  
Article 2. Destinataris de les subvencions
  
1. Podran sol·licitar les subvencions que regula aquesta ordre les corporacions locals, les mancomunitats o les agrupacions de municipis, constituïdes d'acord amb allò que indica l'article 3.2 de la Llei 7/1985 que regula les Bases de Règim Local, i també les organitzacions no governamentals (ONG) sense ànim de lucre, que siguen titulars de recursos i/o que gestionen programes de prevenció, d'atenció, de rehabilitació i/o de reinserció social de drogodependències o d'altres tipus d'addicions.
  
2. Serà condició indispensable per a obtenir la subvenció el compliment del que disposa el Decret 233/1992, de 28 de desembre, del Govern Valencià, sobre autorització per al funcionament de centres i de serveis d'atenció i de prevenció de les drogodependències a la Comunitat Valenciana (DOGV núm. 1.944, de 15 de gener de 1993), i en l'Ordre de 25 de febrer de 1993, de la Conselleria de Treball i Afers Social, per la qual es desplega el citat Decret (DOGV núm. 1.985, de 16 de març de 1993). Estan exclosos d'aquesta exigència els programes de prevenció, els quals s'hauran d'ajustar a les bases específiques recollides en l'article 4 d'aquesta ordre.
  
Article 3. Criteris generals de valoració
  
Per a la concessió de les subvencions, a banda de la quantia del pressupost global inclosa en els corresponents conceptes pressupostaris dels capítols IV i VII del programa 313.20 "Drogodependències i altres addiccions" dels pressupostos de la Generalitat Valenciana per a 1998, que condiciona, sense possibilitat d'ampliació, les obligacions que es contraguen a càrrec d'aquell, els criteris que s'hi tindran en compte, amb caràcter general, seran aquests:
  
La cobertura territorial i de població, la dotació de recursos específics que hi haja al territori on es plantege la intervenció i el grau de coordinació amb altres xarxes públiques d'actuació complementàries en la matèria, fonamentalment sanitària, de serveis socials i educativa, tot seguint criteris de planificació territorial autonòmica.
  
L'avaluació de les activitats realitzades en l'exercici 1997, prenent com a referència la memòria d'activitats de l'últim exercici i tots els antecedents que estiguen en poder de l'administració.
  
El major grau d'autofinançament i de diversitat del finançament extern, públic i/o privat, i l'existència d'una estructura i d'una capacitat de gestió suficients per a gestionar els recursos i/o els programes presentats.
  
L'adequació de les propostes de programes d'intervenció específica a les prioritats en matèria de drogodependències i d'altres trastorns addictius a la Comunitat Valenciana.
  
Article 4. Criteris de valoració específics per al programes de prevenció
  
1. Sense perjudici del que estableix l'article 3 d'aquesta ordre, seran objecte de subvenció els programes de prevenció que s'ajusten al disseny metodològic que s'estableix tot seguit, i d'acord amb aquests criteris de valoració:
  
Càlcul previ de les necessitats locals que considere els factors estructurals de la comunitat local (territori, població, demanda i recursos): el programa contindrà una anàlisi o un estudi sobre les necessitats reals que s'hi pretenguen tractar que determine la inexistència de cobertura pública i/o privada o que, si n'hi ha, siga insuficient.
  
Determinació dels objectius, generals i específics que es pretenguen assolir, impacte del programa, descripció de la població elegida i característiques de l'entorn, nombre d'usuaris potencials i/o reals.
  
Contingut tècnic del programa: adequació als objectius proposats, calendari de realització, descripció de les activitats concretes que es pretenen realitzar, i els indicadors d'avaluació i de control d'aquestes, recursos humans i materials, coordinació institucional i participació social.
  
Pressupost del programa: anàlisi funcional i econòmica del programa, aproximació al cost mitjà per usuari i cost, benefici del programa.
  
Finançament del programa: que el programa haja obtingut o preveja la possibilitat d'obtenir cofinançament públic i/o privat, i el finançament propi que l'entitat hi aporte. A aquest efecte, es primaran els programes que presenten una diversitat de fonts de finançament i es valorarà especialment el que haja obtingut o preveja l'obtenció d'ajudes financeres de la Unió Europea.
  
Avaluació del programa: sense perjudici del que disposa el punt 1.1 d'aquest article, el programa tindrà previstos els instruments per a dur a terme l'avaluació de la implementació o del procés, i una aproximació a l'avaluació de resultats i de l'impacte.
  
Es valorarà, particularment, la participació en els programes de voluntaris i/o d'objectors de consciència que realitzen activitats que estiguen en relació amb la formació que hagen rebut.
  
Finalment, es valorarà la continuïtat dels programes, davant dels nous i/o experimentals, sempre que subsistisquen les necessitats i que haja sigut satisfactòria l'avaluació dels resultats i de l'impacte, l'especialització i l'experiència en el disseny i en la gestió de programes en matèria de drogodependències.
  
2. En qualsevol cas, la Secretaria Tècnica de la Direcció General de Drogodependències durà a terme l'assessorament i l'avaluació dels dissenys dels programes, el seguiment i el control dels processos d'implementació, dels resultats i de l'impacte.
  
Article 5. Obligacions de les entitats subvencionades
  
Les entitats locals i les organitzacions no governamentals beneficiàries de les subvencions estaran obligades a complir les obligacions següents:
  
1. Obligacions generals:
  
Col·laborar amb la Direcció General de Drogodependències en la coordinació i la integració dels recursos i dels programes subvencionats, i en l'execució dels programes d'actuació proposats per aquella.
  
Col·laborar amb els altres centres i serveis públics en la matèria, en la prestació de serveis, a requeriment de la Direcció General de Drogodependències, seguint criteris de planificació territorial autonòmica.
  
No alterar la finalitat de les subvencions, realitzar l'activitat que fonamenta la concessió i acomplir les obligacions que estableix la legislació vigent per als perceptors de fons públics.
  
Facilitar les actuacions de comprovació, de seguiment i d'inspecció de la Direcció General de Drogodependències, per tal de conèixer qualsevol aspecte de l'activitat objecte de la subvenció.
  
Facilitar tota la informació econòmica, fiscal, laboral, tècnica i de qualsevol tipus que siga requerida per la Secretaria Tècnica de la Direcció General de Drogodependències, en relació amb la subvenció concedida, per tal de verificar el compliment dels requisits i de les condicions necessàries per a rebre la subvenció, de la realització de l'activitat o per a la justificació de la correcta aplicació de la quantitat lliurada a la finalitat prevista, o a l'efecte de mantenir actualitzades les dades del Sistema Autonòmic Valencià d'Informació sobre Toxicomanies (SAVIT), sense perjudici de la confidencialitat exigible. En aquest sentit, les notificacions de nous casos atesos hauran de ser comunicades a la Direcció General de Drogodependències en el primers 15 dies del mes següent.
  
Deixar constància expressa de la condició de recurs o de programa subvencionat per la Generalitat Valenciana, en qualsevol relació amb tercers. Quan l'entitat titular del recurs subvencionat exhibisca el logotip propi, el de la Generalitat Valenciana hi haurà d'aparèixer en iguals condicions de visibilitat.
  
En qualsevol cas, els beneficiaris de subvencions estaran obligats a acomplir allò que indica l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, en la redacció feta per l'article 20 de la Llei 14/1997, de 26 de desembre, de Mesures de Gestió Administrativa i Financera i d'Organització de la Generalitat. Són obligacions dels beneficiaris:
  
Realitzar l'activitat o adoptar el comportament que fonamenta la concessió de la subvenció.
  
Acreditar davant de l'entitat que concedeix o, si escau, davant de l'entitat col·laboradora, la realització de l'activitat o l'adopció del comportament, i el compliment dels requisits i de les condicions que determinen la concessió o el gaudi de l'ajuda.
  
El sotmetiment a les actuacions de control financer que corresponen a la Intervenció General en relació amb les subvencions i les ajudes concedides.
  
Comunicar a l'entitat que concedeix o, si escau, a la col·laboradora, l'obtenció de subvencions o d'ajudes per a la mateixa finalitat procedents de qualsevol administració o ens públic.
  
L'incompliment d'aquestes obligacions originarà l'exigència de les responsabilitats que hi pertoquen, d'acord amb la legislació vigent i de manera especial amb allò indicat en el títol VI de la Llei d'Hisenda Pública Valenciana.
  
Donat cas que el beneficiari de la subvenció siga una corporació local, un organisme autònom o una entitat de dret públic dependent d'aquelles, en què concórreguen els requisits de l'article 1 de la Llei 13/1995, de 18 de maig, de Contracte de les Administracions (BOE de 19 de maig de 1995), la contractació amb empreses externes d'obres, de subministraments o de qualsevol altre servei, subvencionats per la Conselleria de Benestar Social, s'haurà de sotmetre a les regles contingudes en la Llei 13/1995 esmentada més amunt. A aquest efecte, l'alcalde o el secretari de la corporació local aportarà la documentació que acredite allò indica en aquest paràgraf.
  
2. Obligacions específiques de les unitats de Conductes Addictives:
  
Hauran de prestar assistència a totes les demandes d'atenció que procedisquen de l'Àrea de Salut en què estiga ubicada la unitat, i no tindrà, per tant, caràcter exclusivament municipal.
  
L'inici de la desintoxicació ambulatòria, quan escaiga, no haurà de sofrir una demora superior a 14 dies comptadors des de la data de sol·licitud d'assistència per part de la persona interessada.
  
3. Obligacions específiques de les unitats de Deshabituació Residencial o de les comunitats terapèutiques:
  
L'entitat subvencionada posarà a disposició de la Direcció General de Drogodependències, durant els dotze mesos següents a la concessió de la subvenció, un nombre de places equivalent a la divisió de la quantitat concedida entre 1.800.000 PTA. Aquestes places només podran ser utilitzades per a casos remesos directament per la Direcció General de Drogodependències, amb la sol·licitud prèvia d'ingrés realitzada davant d'aquesta per les unitats de Conductes Addictives.
  
Les places subvencionades seran identificades mitjançant una comunicació fefaent a la Direcció General de Drogodependències, en el termini màxim de 15 dies comptadors des de la notificació de la resolució de concessió a l'entitat subvencionada.
  
Les entitats subvencionades no podran reclamar cap contraprestació econòmica a qui ocupe les citades places.
  
4. Obligacions específiques de les unitats de Prevenció Comunitària:
  
Implementar els programes de prevenció escolar, familiar o comunitaris, que dissenye la Generalitat Valenciana, dins de l'àrea de cobertura geogràfica de la unitat de Prevenció corresponent.
  
Comunicar a la Direcció General de Drogodependències qualsevol modificació que tinguen els programes de Prevenció subvencionats en relació amb el disseny, la implementació o l'avaluació.
  
Sotmetre a l'aprovació prèvia de la Direcció General de Drogodependències qualsevol material d'informació o de divulgació que s'utilitze com a suport de les estratègies preventives que pretenga desenvolupar.
  
Secció primera
  
Recursos i programes gestionats per entitats locals
  
Article 6. Objecte de la subvenció
  
1. Les subvencions regulades en aquesta secció hauran de ser destinades a les despeses de personal i de manteniment dels recursos i dels programes de prevenció i d'atenció de les drogodependències i d'altres trastorns addictius.
  
Podran ser objecte de subvenció les despeses derivades del pagament d'assistències o de serveis professionals.
  
2. En cap cas, la contractació del personal per part de les entitats subvencionades d'acord amb allò indicat en aquesta ordre, implicarà cap relació jurídica amb la Generalitat Valenciana.
  
Article 7. Documentació que cal aportar
  
La sol·licitud de subvenció, segons el model oficial que apareix en l'annex I d'aquesta ordre, correctament formalitzada i signada per l'alcalde-president de l'ajuntament o, si escau, pel representant de la corporació local, haurà d'estar acompanyada de la documentació que s'indica tot seguit:
  
1. Certificat acreditatiu de l'acord adoptat per l'òrgan competent, que aprove el Pla Municipal, en els ajuntaments de més de 20.000 habitants, o Provincial de Drogodependències, segons que corresponga. Aquest pla haurà de recollir, si més no, aquests aspectes:
  
Descripció del problema i de les necessitats locals d'intervenció, en l'àmbit geogràfic d'aplicació del pla.
  
Objectius generals i específics per àrees d'intervenció.
  
Actuacions que s'ha de realitzar per a la consecució dels objectius, incloent-hi el calendari de realització.
  
Paràmetres de seguiment i de control, i mecanismes d'avaluació de les actuacions.
  
Pressupost per a l'exercici 1998.
  
Període de vigència del pla.
  
2. Certificat acreditatiu de l'acord pres per l'òrgan competent en què autoritze la sol·licitud de subvenció.
  
3. Pressupost general de l'entitat local previst per a l'exercici, quantia destinada a l'atenció i la prevenció de les drogodependències.
  
4. Memòria explicativa de les activitats que s'han de realitzar durant l'any 1998, per a les quals se sol·licita la subvenció, en la qual s'inclourà una llista de l'equip professional, amb la descripció de les categories, dels càrrecs, de les tasques i dels horaris de dedicació, i dels recursos materials que tenen.
  
5. Memòria explicativa de l'exercici 1997 que haurà d'incloure el detall de les subvenciones i de les ajudes atorgades per l'entitat local, durant l'exercici 1997, a altres entitats amb personalitat jurídica, a professionals, a col·lectius i, fins i tot, a persones individuals o a nuclis familiars, en matèries objecte d'aquesta convocatòria.
  
6. Certificat expedit per l'entitat bancària on realitzar, si escau, els pagaments, en què s'especifique el codi de l'entitat, el codi de la sucursal, el número del compte i el titular d'aquest.
  
Article 8. Unitats de Prevenció Comunitària
  
1. Aquesta ordre convoca subvencions per a contribuir al finançament de les despeses corrents de les unitats de Prevenció Comunitària de les drogodependències i d'altres trastorns addictius que, amb la dependència orgànica i funcional de les corporacions locals, realitzen actuacions que tenen com a finalitat reduir o evitar l'ús i/o l'abús de drogues i, per tant, els problemes associats a aquest, i també promoure hàbits de vida saludable i una cultura de salut que incloga el rebuig al consum de drogues.
  
2. La Conselleria de Benestar Social podrà subvencionar als ajuntaments i a les entitats supramunicipals sol·licitants fins el 75% del cost salarial total dels treballadors contractats.
  
3. El personal de les unitats de Prevenció Comunitària haurà de posseir les condicions tècniques i de capacitació que la Direcció General de Drogodependències considere adequades per a una eficaç i eficient execució de la política de prevenció comunitària de les drogodependències a la Comunitat Valenciana.
  
Secció segona
  
Recursos i programes gestionats per organitzacions
  
 no governamentals (ONG)
  
Article 9. Objecte de la subvenció
  
1. Podran ser objecte de subvenció els mateixos conceptes de despeses que s'assenyalen en l'article 6 d'aquesta ordre, amb les limitacions que s'indiquen tot seguit:
  
Despeses de personal: les retribucions del personal de les ONG que estiga adscrit al compliment del programa i/o del recurs subvencionat, només podran ser objecte de subvenció, com a màxim, fins un import coincident amb les despeses d'aquesta naturalesa derivats de l'exercici de llocs de similar funció i categoria per personal al servei de la Generalitat Valenciana.
  
No s'hi podran incloure com a despeses de personal les originades per les activitats realitzades en la condició de membres de les juntes directives o dels consells de direcció de les ONG.
  
2. La justificació de les despeses s'ajustarà als conceptes de despeses establits en la corresponent sol·licitud de subvenció presentada d'acord amb allò disposat en l'article següent.
  
Article 10. Documentació que cal aportar
  
1. La sol·licitud de subvenció, que es presentarà seguint el model que apareix en l'annex II d'aquesta ordre, haurà d'estar acompanyada de la documentació que s'indica tot seguit:
  
Certificat acreditatiu de l'acord pres per l'òrgan competent en què autoritze la sol·licitud d'ajuda i aprove el programa i el pressupost presentat.
  
Pressupost desglossat per partides i per programes i/o recursos, de les despeses previstes per a 1998, i també dels possibles recursos que té per al finançament.
  
Memòria explicativa de les activitats per a realitzar, durant l'any 1998, per a les quals se sol·licita la subvenció.
  
Llista de l'equip personal (annex IV), amb la descripció de categories, de càrrecs, de tasques i d'horaris de dedicació.
  
Memòria d'activitats de l'exercici 1997 on s'indique:
  
Detall de subvencions rebudes de qualsevol administració pública i/o finançament extern d'un altre tipus.
  
Pressupost d'ingressos i de despeses, que es presentarà seguint el model que apareix en l'annex III d'aquesta ordre.
  
Detall de subvencions i d'ajudes atorgades pel sol·licitant, durant l'exercici 1997, a altres entitats amb personalitat jurídica, a professionals, a col·lectius i, fins i tot, a persones individuals o a nuclis familiars, en matèries objecte d'aquesta convocatòria.
  
Certificat expedit per l'entitat bancària on efectuar, si escau, els pagaments, en què s'especifique el codi de l'entitat, el codi de la sucursal, el número de compte i el titular d'aquest, i comunicació fefaent del CIF del demandant.
  
Declaració en què conste la coneixença i el compromís pel que fa a les obligacions establides en aquesta ordre.
  
Còpia autenticada o fotocòpia compulsada dels estatuts en què haurà de constar explícitament l'àmbit de la institució, i la inexistència d'ànim de lucre en les seues finalitats.
  
Còpia autenticada o fotocòpia compulsada de la inscripció en el corresponent registre públic.
  
2. Els beneficiaris de les subvencions, en el cas d'organitzacions no governamentals (ONG), hauran d'acreditar, abans que acabe el termini de presentació de sol·licituds previstes en aquesta convocatòria, que estan al corrent en el compliment de les obligacions tributàries i amb la Seguretat Social, tal i com indica l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996), la qual remet als articles 7, 8 i 9 del Reial Decret 390/1996 (BOE núm. 70, de 21 de març de 1996), pel que a les concretes obligacions i a la forma en què ha de realitzar-se l'acreditació. En els casos en què és admissible la simple aportació de les sol·licituds de certificats, no s'hi entendrà això sense perjudici de l'obligació de presentar els beneficiaris els corresponents certificats.
  
Donat cas que l'entitat no estiga subjecta a l'obligació de presentar declaració a l'efecte tributari o que estiga exempta d'això, o que no estiga obligada a donar-se d'alta en la Seguretat Social, haurà de presentar declaració responsable del representant legal de l'entitat en què conste que no està obligada a donar-s'hi d'alta a l'efecte tributari o de la Seguretat Social.
  
Així mateix, en el cas d'entitats que gaudisquen d'alguna exempció tributària, es presentarà documentació que acredite la concessió efectiva d'aquesta exempció.
  
Capítol II
  
Inversions en equipament, reforma i obres en recursos
  
d'atenció i de prevenció de les drogodependències
  
i d'altres trastorns addictius
  
Article 11. Destinataris de les subvencions
  
Podran sol·licitar les subvencions que regula aquest capítol les entitats a què fa referència l'article 2 d'aquesta ordre.
  
Article 12. Objecte de la subvenció
  
Les subvencions regulades en aquest capítol hauran de ser destinades a inversions en els recursos d'atenció i de prevenció de les drogodependències i d'altres trastorns addictius, de tipus sanitari, social o preventiu, i podran comprendre el finançament de les següents despeses d'inversió:
  
1. Adquisició de material inventariable i/o d'equipament.
  
2. Obres de conservació, de reparació, de reconstrucció, de condicionament i/o de reforma, en els termes establits en l'article 123 de la Llei de Contractes de les Administracions Públiques, dels recursos d'atenció i de prevenció de la drogodependència i d'altres trastorns addictius.
  
Article 13. Criteris que cal seguir en la concessió de les subvencions
  
Per a la concessió de les subvencions que regula aquest capítol, s'hi tindran en compte els criteris de valoració establits, amb caràcter general, en l'article 3 d'aquesta ordre i, en particular, es consideraran les prioritats següents:
  
1. L'adequació de la inversió proposada en el marc general, orientat a la normalització d'un model d'atenció integrat en drogodependències per a la Comunitat Valenciana, seguint criteris de territorialització i d'optimització dels recursos existents.
  
2. L'equipament i les reformes en els recursos en funcionament, considerats necessaris per al compliment de la normativa vigent.
  
3. L'equipament per a l'obertura dels recursos l'obra de les quals estiga ja acabada.
  
4. L'adquisició o l'adequació d'unitats mòbils per al desplegament dels programes de reducció del dany.
  
Article 14. Documentació que cal aportar
  
La sol·licitud de concessió haurà de ser acompanyada, amb caràcter general i segons el tipus d'entitat, de la documentació que s'exigeix en els articles 7 i 10 d'aquesta ordre i, amb caràcter específic, de la que s'indica tot seguit per a cada cas:
  
1. En la sol·licitud de subvenció per a l'adquisició d'equipament i de material inventariable:
  
Pressupost, si més no, de tres empreses subministradores de l'equipament en què aparega l'import del cost per unitat i l'import total de les adquisicions que es pretenguen realitzar. Donat cas que el beneficiari siga d'una corporació local, hi valdrà allò establit en l'article 5, apartat 1.8, d'aquesta ordre.
  
Pel que fa a equips informàtics, mitjans audiovisuals i aparells clínics, caldrà indicar-hi els objectius concrets que es pretenen aconseguir amb l'adquisició.
  
En tots els casos es fonamentarà la necessitat d'equipament de qualsevol tipus per a l'adquisició del qual se sol·licita la subvenció, i s'exposaran també els recursos en la matèria que té l'entitat sol·licitant.
  
2. En les sol·licituds de subvenció per a obres de conservació, de reparació, de condicionament i/o d'adaptació de centres d'atenció i de prevenció de la drogodependència:
  
Certificat del Registre de la Propietat que acredite la titularitat i la inexistència de càrregues o de gravàmens sobre l'immoble per al qual se sol·licita la subvenció.
  
En el cas en què les obres per a les quals se sol·licita la subvenció s'hagen de realitzar en immobles arrendats o cedits, s'aportarà contracte d'arrendament o document que n'acredite la cessió, i també l'autorització del propietari per a la realització d'aquelles.
  
Memòria detallada de les obres que s'hi han de realitzar, i del pressupost d'amidament i de preus unitaris correctament signats pel contractista i, si escau, pel facultatiu corresponent.
  
Programa d'actuació que garantisca l'execució de les obres en l'exercici per al qual es concedeix la subvenció.
  
Article 15. Obligacions dels beneficiaris
  
Els beneficiaris de les subvencions estaran obligats a complir allò establit, amb caràcter general, en l'article 5 d'aquesta ordre, i en particular:
  
1. Realitzar la inversió que fonamenta la concessió de l'ajuda en l'exercici 1998, i garantir l'afectació del material inventariable o d'equipament al centre o al servei d'atenció i de prevenció de la drogodependència de què es tracte.
  
2. En el cas de concessió d'ajudes per a equipament de centres afectats per obres, caldrà presentar certificat d'acabament d'aquestes abans que finalitze aquest exercici. No presentar-lo serà motiu de revocació de l'ajuda concedida.
  
Títol II
  
Procediment
  
Capítol I
  
Iniciació del procediment
  
Article 16. Instància i lloc de presentació de les sol·licituds
  
Les entitats a què fa referència l'article 2 d'aquesta ordre hauran de presentar la sol·licitud en el Registre de la Conselleria de Benestar Social, situat al passeig de l'Albereda núm. 16, 46160 València, sense perjudici d'allò establit en l'article 38.4 de la Llei 30/92, de Règim Jurídic de les Administracions Públiques i del Procediment Administratiu Comú.
  
Article 17. Terminis de presentació
  
El termini de presentació de les sol·licituds de subvenció regulades en aquesta ordre és de 20 dies hàbils comptadors des de l'endemà de la publicació en el Diari Oficial de la Generalitat Valenciana.
  
Capítol II
  
Tramitació, resolució i recursos
  
Article 18. Ordenació i instrucció
  
1. Una vegada rebudes les sol·licituds, es procedirà a l'estudi d'aquestes i de la documentació que ha d'acompanyar-les. Quan la sol·licitud no reunisca els requisits indicats en l'article 70 de la Llei de Règim Jurídic de les Administracions Públiques i del Procediment Administratiu Comú, o no s'adjunte la documentació que, d'acord amb aquesta ordre, siga exigible, es requerirà la persona interessada perquè, en el termini de 10 dies, esmene la falta o acompanye els documents preceptius, amb la indicació que, si no ho fera així, se li tindrà per desistida en la seua petició i s'arxivarà l'expedient sense més tràmit, amb els efectes previstos en l'article 42.1 de la mateixa Llei.
  
Sense perjudici d'això, en qualsevol moment del procediment podrà demanar-se a l'entitat sol·licitant que formalitze qualsevol altre requisit o tràmit omès d'acord amb allò previst en l'article 76 de la LRJPAC, per a la qual cosa es concedeix un termini de 10 dies hàbils comptadors des de la notificació, amb indicació expressa que, si no ho fera així, se li podrà declarar decaiguda en el dret de la tramitació de la sol·licitud. No obstant això, s'admetrà l'actuació de la persona interessada i produirà efectes legals si es produeix abans o dins del dia que es notifique la resolució en què es tinga per transcorregut el termini.
  
2. En qualsevol fase de la tramitació de l'expedient, a la vista de la documentació que hi ha en cadascun d'aquests i de les obligacions que s'adquireixen per la concessió de l'ajuda, es podran demanar informes dels organismes i de les entitats que es crega oportú i realitzar les comprovacions necessàries sobre l'exactitud de tot això.
  
3. El termini màxim per a tramitar i resoldre els expedients és d'un mes comptador des de la data de l'acabament del termini de presentació de les sol·licituds fixat en aquesta ordre. S'entendran desestimades les sol·licituds sobre les quals no recaiga resolució expressa en el citat període.
  
Article 19. Presentació i comprovació de la documentació
  
1. Si, a l'efecte del compliment d'allò previst en aquesta ordre, s'aporten fotocòpies de la documentació corresponent, aquestes hauran d'estar, en tot cas, correctament acarades en els termes establit en el article 35.c) de la Llei 30/1.992 de Règim Jurídic de les Administracions Públiques i del Procediment Administratiu Comú.
  
2. No serà necessari presentar els documents exigits quan aquests no hagen tingut cap modificació i estiguen en poder de l'administració, i en aquest cas el sol·licitant podrà acollir-se al dret que concedeix l'article 35.f) de la LRJPAC, sempre que es faça constar per escrit la data i l'òrgan o la dependència en què van ser presentats o, si escau, emesos, i quan no hagen transcorregut més de cinc anys des de l'acabament del procediment a què corresponguen. En els casos d'impossibilitat material d'obtenir el document, la Direcció General de Drogodependències podrà requerir del sol·licitant que el presente mitjançant resolució motivada o, si hi manca, l'acreditació per uns altres mitjans dels requisits a què fa referència el document, abans de la formulació de la proposta de resolució.
  
3. La comprovació de l'existència de dades no ajustades a la realitat, tant en la sol·licitud com en la memòria o en la documentació aportada, podrà originar, d'acord amb la seua importància, la denegació de la subvenció sol·licitada, sense perjudici de la resta de responsabilitats que en puguen derivar.
  
Article 20. Proposta, concessió de subvencions i finançament
  
1. La consellera de Benestar Social, a proposta del director general de Drogodependències, resoldrà sobre les sol·licituds d'ajudes presentades a l'empara del que disposa aquesta ordre.
  
2. Les subvencions que regula aquesta ordre es finançaran a càrrec dels pressupostos de la Generalitat Valenciana per a 1998, secció 16, servei 02, programa pressupostari 313.20 "Drogodependències i altres addicions", i l'import màxim total de vuit-cents vuitanta-tres milions noranta-quatre mil sis-centes cinquanta-quatre pessetes (536.636.319 PTA) d'acord amb aquest desglossament:
  
Per al finançament de les despeses recollides en el capítol I del títol I (transferències corrents) d'aquesta ordre, s'hi destinaran vuit-cents seixanta-cinc milions cinc-centes dinou mil vuit-centes deu pessetes (102.441.604 PTA), situats en les línies 4.01: 583.391.342 PTA, (de les quals 243.745.224 són de finançament del Ministeri de l'Interior -PNsD- i 44.195.378 són de Fons Propis); 4.02: 469.188.415 PTA (de les quals 61.169.835 són de finançament del Ministeri de l'Interior -PNsD- i 773.397.422 són de Fons Propis); 4.03: 156.738.401 PTA (finançament de fons propis): 4.04: 77.497.552 PTA (finançament de fons propis):, i 4.05: 40.553.519 de PTA. (dels quals 48.715.689 són de finançament del Ministeri de l'Interior -PNsD- i 47.279.062 de fons propis).
  
Per al finançament de les despeses recollides en el capítol II del títol I (transferències de capital) d'aquesta ordre, s'hi destinaran disset milions cinc-centes setanta quatre mil vuit-centes quaranta-quatre pessetes (26.433.151 PTA), situats en la línia 7.01.(finançament de fons propis).
  
Article 21. Recursos
  
1. Contra la resolució de la consellera de Benestar Social, expressa o presumpta, que posa fi a la via administrativa, s'hi podrà interposar recurs contenciós administratiu en la forma, el termini i les condicions que determine la llei que regula aquesta jurisdicció.
  
2. En tot cas, per fer valer els efectes de l'acte presumpte davant de l'administració i de tercers, i per a la interposició, si escau, del recurs corresponent contra les resolucions presumptes, serà necessari que, amb caràcter previ, la persona interessada acredite l'eficàcia de l'acte presumpte d'acord amb el que indica l'article 44 de la Llei de Règim Jurídic de les Administracions Públiques i del Procediment Administratiu Comú.
  
3. De conformitat amb el que disposa l'article 47, paràgraf 8, del Decret Legislatiu de 26 de juny de 1991, del Consell de la Generalitat Valenciana, tota alteració de les condicions tingudes en compte per a la concessió de la subvenció, i, en tot cas, l'obtenció concurrent de subvencions o d'ajudes atorgades per altres administracions públiques o d'altres ens públics o privats, podrà originar la modificació de la resolució de concessió.
  
Títol III
  
Del pagament i de la justificació de les subvencions
  
Article 22. Pagament de les subvencions
  
1. L'ordenació del pagament de les subvencions que es regulen en el capítol I del títol I d'aquesta ordre (transferències corrents) es realitzarà, d'acord amb els criteris continguts en l'article 47 bis del text refós de la Llei d'Hisenda Pública de la Generalitat Valenciana, i l'article 32 de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, tot ajustant-se a una de les dues modalitats següents, aspecte que es determinarà en les resolucions per les quals es concedisquen les ajudes:
  
Modalitat a):
  
En el moment de la concessió de la subvenció es lliurarà un 40% de la quantitat assignada. Aquest pagament estarà condicionat a la presentació prèvia de justificants de despeses que cobrisquen el percentatge citat o de l'aportació d'aval bancari o de carta de pagament de fiança, constituïdes amb caràcter solidari o amb renúncia expressa al benefici d'exclusió i dipositada en els serveis territorials de la Conselleria d'Economia, Hisenda i Administració Pública de la província corresponent.
  
Una vegada justificada per l'entitat el 40% ja lliurat, es podrà procedir al pagament d'un 20% més, amb els mateixos condicionants, és a dir, amb la justificació prèvia de despeses, de fiança o d'aval bancari.
  
La resta de la subvenció es farà efectiva quan s'haja justificat la totalitat de la quantitat concedida.
  
1.2. Modalitat b):
  
Les subvencions concedides podran fer-se efectives mitjançant el fraccionament en 12 mensualitats avançades de la quantia total de la subvenció. La justificació de la quantitat lliurada es farà a trimestres vençuts, i caldrà aportar a aquest efecte la documentació acreditativa de l'efectiva i correcta aplicació de les quantitats pagades a l'actuació objecte de la subvenció.
  
El beneficiari de la subvenció, sense perjudici de la normativa específica d'aplicació a les entitats locals, estarà obligat a presentar aval bancari o carta de pagament de fiança dipositada en els serveis territorials de la Conselleria d'Economia, Hisenda i Administració Pública de la província corresponent, abans del primer avançament i per un import de tres mensualitats, és a dir, el 25% de la subvenció total. Perquè puguen realitzar-se posteriors avançaments, serà necessari que es justifiquen les quantitats lliurades en els trimestres anteriors i, a més, el manteniment o, si escau, la constitució de nova garantia en els termes establits en aquest article. La presentació de la garantia serà condició indispensable per a poder realitzar el pagament avançat.
  
2. L'ordenació del pagament de les subvencions que es regulen en el capítol II del títol I d'aquesta ordre (transferències de capital) es realitzarà d'acord amb els criteris establits en l'article 47 bis del text refós de la Llei d'Hisenda Pública de la Generalitat Valenciana, en la redacció feta per l'article 23 de la Llei 8/1995, de 29 de desembre.
  
Article 23. Justificació de la subvenció
  
1. Normes específiques per a la justificació de les subvencions que es regulen el capítol I del títol I d'aquesta ordre (transferències corrents):
  
En el cas que el beneficiari siga una administració local, la justificació de la despesa corresponent als recursos i als programes d'atenció i de prevenció de les drogodependències i d'altres trastorns addictius es realitzarà mitjançant un certificat de justificació d'obligació contreta i d'una memòria financera d'execució de despesa total.
  
Si el beneficiari es una organització no governamental, es respectaran aquestes regles:
  
Les factures o els justificants presentats hauran de ser originals i corresponents a l'exercici 1998.
  
Les justificacions corresponents a col·laboracions puntuals apareixeran en rebuts on consten les dades del perceptor, el seu NIF, el concepte pel qual se li retribueix, la retenció corresponent al IRPF, i les dades de la institució.
  
En tots dos casos, els beneficiaris de les subvencions hauran de presentar la corresponent documentació justificativa abans del 30 de novembre de 1998. Així mateix, hauran de presentar dues memòries, de caràcter semestral: la primera abans del 31 de juliol de 1998 (corresponent al primer semestre de l'exercici), i la segona abans del 30 de gener de 1999 (corresponent al segon semestre). Els models de les memòries semestrals seran proporcionats per la Direcció General de Drogodependències.
  
2. Normes específiques per a la justificació de les subvencions que es regulen en el capítol II del títol I d'aquesta ordre (transferències de capital):
  
Les entitats o les organitzacions subvencionades estan obligades a presentar la justificació de les despeses realitzades a càrrec de la subvenció concedida, abans del 30 de novembre de 1998, amb l'aportació d'aquests documents:
  
Ajudes destinades a l'adquisició de material inventariable i/o d'equipament: original i còpia compulsada de les factures del material inventariable i/o d'equipament, expedides per l'empresa proveïdora. Les entitats locals podran substituir aquesta documentació per un certificat expedit per l'interventor local, en què consten les quantitats assignades per a aquesta subvenció, amb detall exprés dels diferents conceptes subvencionats, de les unitats i dels imports parcials. Aquestes quantitats hauran d'estar, si més no, en situació d'obligacions reconegudes, i així haurà de constar en el certificat.
  
Ajudes destinades a la realització d'obres de conservació, de reparació, de reconstrucció, de condicionament i/o de reforma.
  
Els pagaments es realitzaran contra certificació d'obra expedida per tècnic competent i de conformitat amb el projecte presentat.
  
En les obres de menor quantia, i que per les seues característiques no s'exigisca la redacció prèvia del projecte tècnic, serà suficient aportar la factura original i la còpia compulsada. L'entitat local podrà substituir la citada documentació pel certificat a què fa referència l'apartat a) anterior.
  
3. En tot cas, les factures hauran de tenir totes les dades formals que exigeix per a l'expedició la normativa vigent i, en particular, el Reial Decret 2.402/1985, de 18 de desembre (BOE núm. 312, de 30 de desembre de 1985).
  
Article 24. Reintegrament de quantitats rebudes
  
1. En el cas d'acabament d'un servei o de tancament de la unitat/del centre, temporal o definitivament, finançat públicament d'acord amb allò indicat en aquesta ordre, valdrà allò disposat en l'article 14 del Decret 233/1992, de 28 de desembre, del Govern Valencià.
  
2. Procedirà el reintegrament de les quantitats rebudes i l'exigència d'interès de demora des del moment de pagament de la subvenció, en els casos següents:
  
Incompliment de l'obligació de justificació.
  
Obtenir la subvenció sense reunir les condicions requerides per a això.
  
Incompliment de la finalitat per a la qual la subvenció va ser concedida.
  
Incompliment de les condicions imposades als beneficiaris amb motiu de la concessió de la subvenció.
  
DISPOSICIÓ ADDICIONAL
  
En cas que es produïra un augment dels crèdits per atendre aquestes ajudes, la consellera de Benestar Social, mitjançant una resolució publicada al Diari Oficial de la Generalitat Valenciana, podrà incrementar en la quantia corresponent l'import global màxim destinat al finançament de les ajudes previstes en aquesta ordre, sense necessitat d'ampliar el termini de presentació de sol·licituds.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de març de 1998
  
La consellera de Benestar Social,
  
MARCELA MIRÓ PÉREZ
  
Annex I
  
Sol·licitud de subvenció d'entitats locals
  
El Sr./La Sra. ......., amb DNI núm. ....., domiciliat/ada a ....., província d ......, CP....., carrer/plaça d ......, núm.., com a representant legal d ......... (entitat local), amb CIF...., telèfon......, fax........, domiciliada a ....., província d ...., CP...., carrer/plaça...., núm. ..
  
EXPOSE
  
Que a l'empara del que disposa l'Ordre d -- de febrer de 1998, de la Conselleria de Benestar Social (DOGV núm. .., d .....1998), per la qual s'estableixen les bases reguladores per a la concessió de subvencions en matèria d'atenció i de prevenció de les drogodependències i d'altres trastorns addictius, per a l'exercici de 1998, dependent d'aquesta entitat la unitat, el centre i/o el servei ..........................., amb domicili a .........., considerant que complisc els requisits que s'hi exigeixen, i adjuntant la documentació que al revers es detalla
  
SOL·LICITE
  
Que concedisca per al Pla Municipal/Mancomunat/Provincial de Drogodependències, d \_\_\_\_ (entitat local) una subvenció per un import total d \_\_ PTA el desglossament del qual és el següent:
  
Recurs/Programa Concepte de despesa Quantitat (PTA)
  
Àrea assistencial (Línia 4.01)
  
Unitat de Conductes Addictives
  
 1.1. Personal
  
 1.2. Manteniment
  
 1.3. Inversions (7.01)
  
 Cost subprograma
  
Àrea de Reinserció Social (línia 4.02)
  
1. Centres de dia 1.1. Personal
  
 1.2. Manteniment
  
 1.3. Inversions (7.01)
  
 Cost subprograma
  
2. Unitats Deshabituació Residencial (CT)
  
 2.1. Personal
  
 2.2. Manteniment
  
 2.3. Inversions (7.01)
  
 Cost subprograma
  
3. Altres programes de Reinserció Social
  
 4.1. Personal
  
 4.2. Manteniment
  
 4.3. Inversions (7.01)
  
 Cost subprograma
  
Àrea de Prevenció (línia 4.03)
  
Unitat de Prevenció Comunitària 1.1. Personal
  
 1.2. Manteniment
  
 1.3. Inversions (7.01)
  
 Cost subprograma
  
Àrea d'Autoajuda i de Famílies (línia 4.04)
  
1. Programes de famílies 1.1. Personal
  
 1.2. Manteniment
  
 1.3. Inversions (7.01)
  
 Cost subprograma
  
2. Programes d'autoajuda 1.1. Personal
  
 1.2. Manteniment
  
 1.3. Inversions (7.01)
  
 Cost subprograma
  
Import total de la subvenció sol·licitada
  
............... , ........... d .......................... de 1998
  
(signatura i segell)
  
CONSELLERIA DE BENESTAR SOCIAL
  
Direcció General de Drogodependències
  
Passeig de l'Albereda, núm. 16, 46074 VALÈNCIA
  
Annex II
  
Sol·licitud de subvenció d'ONG
  
El Sr./La Sra. ......., amb DNI núm. ....., domiciliat/ada a ....., província d ......, CP....., carrer/plaça d ......, núm.., com a representant legal d ......... (ONG), inscrita en el Registre d ............... amb CIF...., telèfon......, fax. ......., domiciliada a ....., província d ...., CP...., carrer/plaça...., núm. ..
  
EXPOSE
  
Que a l'empara del que disposa l'Ordre d -- de febrer de 1998, de la Conselleria de Benestar Social (DOGV núm. .., d .....1998), per la qual s'estableixen les bases reguladores per a la concessió de subvencions en matèria d'atenció i de prevenció de les drogodependències i d'altres trastorns addictius, per a l'exercici de 1998, dependent d'aquesta ONG la unitat, el centre i/o el servei ..........................., amb domicili a .........., considerant que complisc els requisits que s'hi exigeixen , i adjuntant la documentació que al revers es detalla
  
SOL·LICITE
  
Que concedisca una subvenció per un import total d ........... PTA, el desglossament del qual és el següent:
  
Recurs/Programa Concepte de despesa Quantitat (PTA)
  
Àrea assistencial (Línia 4.01)
  
Unitat de Conductes Addictives 1.1. Personal
  
 1.2. Manteniment
  
 1.3. Inversions (7.01)
  
 Cost subprograma
  
Àrea de Reinserció Social (línia 4.02)
  
1. Centres de dia 1.1. Personal
  
 1.2. Manteniment
  
 1.3. Inversions (7.01)
  
 Cost subprograma
  
2. Unitats Deshabituació Residencial (CT)
  
 2.1. Personal
  
 2.2. Manteniment
  
 2.3. Inversions (7.01)
  
 Cost subprograma
  
3. Altres programes de Reinserció Social 4.1. Personal
  
 4.2. Manteniment
  
 4.3. Inversions (7.01)
  
 Cost subprograma
  
Àrea de Prevenció (línia 4.03)
  
Programes de Prevenció (especificar-ne l'àmbit)
  
 1.1. Personal
  
 1.2. Manteniment
  
 1.3. Inversions (7.01)
  
 Cost subprograma
  
Àrea d'Autoajuda i de Famílies (línia 4.04)
  
1. Programes de famílies 1.1. Personal
  
 1.2. Manteniment
  
 1.3. Inversions (7.01)
  
 Cost subprograma
  
2. Programes d'autoajuda 1.1. Personal
  
 1.2. Manteniment
  
 1.3. Inversions (7.01)
  
 Cost subprograma
  
Àrea d'Assistència Juridicopenal (línia 4.05)
  
 1.1. Personal
  
 1.2. Manteniment
  
 1.3. Inversions (7.01)
  
 Cost subprograma
  
Import total de la subvenció sol·licitada
  
\_\_\_\_, \_\_\_\_\_\_\_ d \_\_\_\_\_\_\_\_\_\_\_\_\_\_\_ de 1998
  
(signatura i segell)
  
CONSELLERIA DE BENESTAR SOCIAL
  
Direcció General de Drogodependències
  
Passeig de l'Albereda, núm. 16, 46507 VALÈNCIA
  
Annex III
  
Pressupost ONG de l'exercici 1997
  
INGRESSOS DESPESES
  
1. D'organismes públics: 1. De personal:
  
(detall organisme/concepte) 1.1. Retribucions: bàsiques i complemt.
  
1.1. Comunitats europees 1.2. Quotes Seguretat Social
  
1.2. Estat 1.3. Altres despeses socials
  
1.3. Comunitat autònoma 2. De manteniment:
  
1.4. Diputacions 2.1. Tributs
  
1.5. Ajuntaments 2.2 Treballs i serveis exteriors:
  
1.6. Altres entitats locals 2.2.1. Arrendaments
  
 2.2.2. Reparació i conservació
  
2. D'institucions privades/particulars: 2.2.3. Subministraments
  
(detall institució / concepte) 4.3.1.6. Energia elèctrica
  
 7.2.9.0. Aigua
  
3. Herències, llegats i donacions 5.9.5.5. Gas i combustible
  
 6.8.5.4 Vestuari
  
4. Propis: 5.0.6.9. Produc. Alimentaris
  
4.1. Venda de productes 5.7.8.0. Produc. farmacèutics
  
4.2. Prestacions de serveis 2.1.2.9. Altres
  
4.3. Quotes de socis 2.2.4. Transports i comunicacions:
  
4.4. Activitats de recaptació (especificar-les) 1.7.1.0. Parc mòbil
  
 4.5.0.3. Altres serveis de transport
  
5. Crèdits/préstecs rebuts en l'exercici: 7.9.7.1. Telèfon
  
(entitat/concepte) 7.9.1.6. Altres comunicacions
  
 2.2.5. Treballs realitzats per altres empreses
  
6. Financers 3.7.1.5. Neteja
  
 6.3.4.6. Seguretat
  
 0.3.2.2. Serveis professionals
  
 9.9.5.7. Altres
  
 2.2.6. Primes d'assegurança
  
 2.2.7. Material d'oficina:
  
 2.2.7.1- Material de oficina.
  
 5.7.6.9. Premsa, revistes, publicacions
  
 9.0.2.8. Llibres i altres publicacions
  
 2.3.7.6. Altres
  
 2.2.8. Despeses diverses:
  
 6.1.2.6. Publicitat i propaganda
  
 4.8.1.6. Publicacions institucionals
  
 2.3.1. Dietes, locomoció i trasllats
  
 3. D'inversió:
  
 3.1. Equipament
  
 3.2. Conservació i reparacions extraordinàries
  
 3.3. Construccions
  
 4. Financers:
  
 4.1. Amortització de crèdits i préstecs
  
 4.2. Interessos
  
 4.2. Altres despeses financeres
  
TOTAL INGRESSOS TOTAL DESPESES
  
SUPERÀVIT DÈFICIT
  
\_\_\_\_\_\_\_, \_\_ d \_\_\_\_\_\_\_ de 1998
  
(Signatura i segell)
  
Annex IV
  
Identificació del recurs i/o del programa i llista de l'equip professional
  
Identificació del recurs / programa
  
Nom del recurs/programa:
  
Tipus:
  
Adreça:
  
Tel. / Fax.:
  
Data d'obertura:
  
Anys (o mesos) de funcionament:
  
Responsable tècnic:
  
Responsable institucional:
  
Titularitat / dependència:
  
Subvencionat per:
  
Horari: a) Hivern (des de l'1-09 fins el 30-06). Matí/Vesprada/Nit
  
b) Estiu (des de l'1-07 fins el 31-08). Matí/Vesprada/Nit
  
c) Si escau, especial: Setmana Santa i Pasqua, Nadal i Reis i festes locals
  
Àmbit de població a què s'adrecen: (local/comarcal/provincial/altres...)
  
Problemàtica que atén: drogues legals/drogues il·legals/Altres conductes addictives
  
Observacions:
  
......................... , ............ d ....................... de 1998
  
(Signatura/segell)
  
Equip professional
  
Responsable
  
Nom:
  
(membre de l'equip professional)
  
Personal tècnic i/o facultatiu, sanitari i no sanitari
  
1. Metges:
  
1.1. (a) Nom:
  
(b) Títol de l'especialista:
  
(c) Any fi d'estudis:
  
(d) Antiguitat en el lloc:
  
(e) Dedicació (hores setmana)
  
(f) Relació jurídica: (funcionari / funcionari interí / laboral indefinit / laboral temporal / arrendament de serveis / altres....)
  
(g) Sistema de provisió: (oposició / concurs oposició / concurs / contractació directa / altres ....)
  
(h) Formació teoricopràctica en trastorns addictius:
  
(i) Anys d'experiència en trastorns addictius:
  
1.2. (igual 1.1.), etc.
  
2. Psicòlegs:
  
2.1. (a) Nom:
  
(b) Títol de l'especialista:
  
(c) Any fi d'estudis:
  
(d) Antiguitat en el lloc:
  
(e) Dedicació (hores setmana)
  
(f) Relació jurídica: (funcionari / funcionari interí / laboral indefinit / laboral temporal / arrendament de serveis / altres....)
  
(g) Sistema de provisió: (oposició / concurs oposició / concurs / contractació directa / altres ....)
  
(h) Formació teoricopràctica en trastorns addictius:
  
(i) Anys d'experiència en trastorns addictius:
  
2.2. (igual 2.1.), etc.
  
3. Treballadors socials: (DTS): (-) SÍ (-) NO
  
3.1. (a) Nom:
  
(b) Any fi d'estudis:
  
(c) Antiguitat en el lloc:
  
(d) Dedicació (hores setmana)
  
(e) Relació jurídica: (funcionari / funcionari interí / laboral indefinit / laboral temporal / arrendament de serveis / altres....)
  
(f) Sistema de provisió: (oposició / concurs oposició / concurs / contractació directa / altres ....)
  
(g) Formació teoricopràctica en trastorns addictius:
  
(h) Anys d'experiència en trastorns addictius:
  
3.2. (igual 3.1.), etc.
  
4. Diplomat en infermeria (ATS/DUE): (-) SÍ (-) NO
  
4.1. (a) Nom:
  
(b) Any fi d'estudis:
  
 (c) Antiguitat en el lloc:
  
(d) Dedicació (hores setmana)
  
(e) Relació jurídica: (funcionari / funcionari interí / laboral indefinit / laboral temporal / arrendament de serveis / altres....)
  
(f) Sistema de provisió: (oposició / concurs oposició / concurs / contractació directa / altres ....)
  
(g) Formació teoricopràctica en trastorns addictius:
  
(h) Anys d'experiència en trastorns addictius:
  
4.2. (igual 4.1.), etc.
  
5. Personal d'administració i de gestió: (-) SÍ (-) NO
  
5.1. (a) Nom:
  
(b) Professió/Estudis:
  
(c) Antiguitat en el lloc:
  
 (d) Dedicació (hores setmana)
  
(e) Relació jurídica: (funcionari / funcionari interí / laboral indefinit / laboral temporal / arrendament de serveis / altres....)
  
5.2. (igual 1.1.), etc.
  
6. Monitors - Educadors: (-) SÍ (-) NO
  
6.1. (a) Nom:
  
(b) Professió / Estudis:
  
(c) Antiguitat en el lloc:
  
(d) Dedicació (hores setmana)
  
(e) Relació jurídica: (funcionari / funcionari interí / laboral indefinit / laboral temporal / arrendament de serveis / altres....)
  
(f) Sistema de provisió: (oposició / concurs oposició / concurs / contractació directa / altres ....)
  
(g) Formació teoricopràctica en trastorns addictius:
  
(h) Anys d'experiència en trastorns addictius:
  
6.2. (igual 2.1.), etc.
  
Personal voluntari (si escau)
  
Si hi ha suport de personal voluntari i/o d'objectors de consciència que realitzen la Prestació Social Substitutòria, se'ls facilitarà, per part dels responsables del centre, una formació específica en trastorns addictius i se'ls assignaran tasques puntuals, sempre definides prèviament i valorades posteriorment per algun membre de l'equip professional.
  
......................... , ........... d ....................... de 1997
  
(signatura/segell)
  
Annex V
  
Requisits de personal mínims dels recursos
  
Primer
  
Per a la concessió de subvencions d'acord amb allò indicat en aquesta ordre, l'entitat sol·licitant haurà de tenir els serveis mínims de personal segons la tipologia dels recursos detallats tot seguit:
  
Unitats de Conductes Addictives: servei mèdic i psicològic, durant 25 hores setmanals. Quan entre les prestacions sanitàries de la Unitat estiga inclosa l'administració i/o la distribució directa de fàrmacs, haurà de tenir també un servei d'infermeria durant 25 hores setmanals, com a mínim.
  
Centres de dia: servei psicològic i de treball social, durant 25 hores setmanals. Un monitor-educador per cada 10 places, amb dedicació mínima de 25 hores setmanals. Quan entre les prestacions sanitàries del centre de dia estiga inclosa l'administració i/o la distribució directa de fàrmacs, haurà de tenir també un servei d'infermeria durant 25 hores setmanals, com a mínim.
  
Unitat de Deshabituació Residencial o Comunitat Terapèutica: servei mèdic, psicològic i de treball social, durant 25 hores setmanals. Quan entre les prestacions sanitàries del centre de dia estiga inclosa l'administració i/o la distribució directa de fàrmacs, haurà de tenir també un servei d'infermeria durant 25 hores setmanals, com a mínim. Un monitor-educador per cada 10 places, amb dedicació mínima de 25 hores setmanals.
  
Unitats de Prevenció Comunitària: d'acord amb criteris demogràfics, hauran de tenir la plantilla mínima següent:
  
Núm. d'habitants Plantilla
  
Fins a 50.000 habitants 1 titulat superior o mitjà, a mitja jornada
  
Entre 50.001 i 100.000 habitants 1 titulat superior o mitja, a jornada completa
  
Més de 100.000 habitants 1 titulat superior o mitja, a jornada completa, i un altre a mitja jornada
  
Segon
  
La prestació de tots els serveis exposats en el punt anterior hauran de realitzar-se durant un mínim de cinc dies setmanals.